als_Latn dik_Latn sag_Latn
Ministri i Brendshëm, Saimir Tahiri, ka nxitur Prokurorinë e Krimeve të Rënda të mbyllë sa më parë dhe në mënrë sa më të drejtë akuzat e deputetit Tom Doshi, të cilat i ka quajtur një skenar të turpshëm për qytetarët shqiptarë. Ministri Tahiri ka komentuar edhe dëshminë e ish-kryeministrit Sali Berisha dhënë ditën e djeshme në Prokurori, duke u shprehur se shpreson që herën tjetër ai të shkojë në dyert e organin të akuzës si person i akuzuar nga drejtësia. “Kemi bërë gjithçka ka qenë në dorën tonë dhe tani është radha që të flasë Prokuroria dhe unë shpresoj që prokuroria dhe nxis madje që të mbyllen hetimet në mënyrë të shpejtë dhe cilësore, që të dalin para përgjegjësisë të gjitha ata që sajuan skenarë të tillë, që nuk janë aspak të denja për pritshmëritë e qytetarëve. Mua më vjen mirë që ish-kryeministri, pas 25 vjetësh e gjeti rrugën për të shkuar në Prokurori. Shpresoj që kjo si herë e parë të mos jetë hera e fundit, por në qoftë se kësaj radhe shkoi si dëshmitar, herët e tjera të shkojë si i akuzuar,” u shpreh Tahiri. Këtë deklaratë ministri i Brendshëm e ka bërë gjatë ceremonisë së përurimit të Zyrës së Shërbimit Unik për Qytetarët në Komisariatin nr. 1 në Tiranë. Ai u shpreh se këto zyra shmangin praktikat korruptive mes Policisë dhe qytetarëve. “Ky është një tjetër shembull i vendosmërisë tonë për të rritur cilësinë e shërbimeve ndaj qytetarëve, siç është një tjetër shembull i vullnetit tonë për të bërë gjithçka është e mundur për të luftuar korrupsionin dhe për t’iu ofruar qytetarëve shqiptarë shërbim cilësor në kohë, pa vonesë dhe mbi të gjitha, pa mundësitë që kanë ekzistuar deri dje për të rënë në praktika korruptive. Zyrat e Shërbimit Unik si ato që kemi përuruar deri më sot në disa qarqe të Shqipërisë dhe në disa komisariate në Tiranë, siç është edhe kjo këtu, jep sigurisht një zgjidhje definitive shërbimeve cilësore që Policia e Shtetit jep ndaj qytetarëve, siç i jep një zgjidhje definitive evitimit maksimal të praktikave korruptive që kanë qenë deri dje dhe nga ana tjetër, ky është një shembull mjaft i mirë për suksesin që mund të arrijmë nëpërmjet bashkëpunimit me partnerët tanë dhe mbi të gjitha nëpërmjet bashkëpunimit me partnerët privatë. Partneriteti publik-privat, siç është edhe ky rast, jep fryte të shpejta dhe në kohë për ta bërë jetën e qytetarëve shumë më të mirë, shërbimet që jep shteti ndaj qytetarëve shumë më cilësore dhe në kohë dhe mbi të gjitha pa korrupsion. Ndaj ne jemi në krye të detyrës, siç e shihni, për të bërë në Policinë e Shtetit mjedisin e domosdoshëm ku qytetarët mund të vijnë me besimin se shqetësimi i tyre trajtohet në mënyrën maksimale, në mënyrë të shpejtë, në mënyrë cilësore dhe mbi të gjitha pa korrupsion. I pyetur në lidhje me përmirësimin e kushteve në dhomat e shoqërimit Tahiri deklaroi se do të hartohet një plan strategjik për këtë qëllim. “Është në vëmendjen tonë respektimi i të drejtave dhe lirive themelore të njeriut qoftë dhe atyre që shkelin ligjin siç është në vëmendjen tonë parësore hartimi i një plani strategjik lidhur me përmirësimin e kushteve të atyre që ndalohen në Policisë e Shtetit,” deklaroi Tahiri.
Normal 0 false false false SQ X-NONE X-NONE /* Style Definitions */ table.MsoNormalTable {mso-style-name:"Table Normal"; mso-tstyle-rowband-size:0; mso-tstyle-colband-size:0; mso-style-noshow:yes; mso-style-priority:99; mso-style-parent:""; mso-padding-alt:0cm 5.4pt 0cm 5.4pt; mso-para-margin:0cm; mso-para-margin-bottom:.0001pt; mso-pagination:widow-orphan; font-size:10.0pt; font-family:"Calibri","sans-serif"; mso-bidi-font-family:"Times New Roman";}
Rama: Koha për betejë të paepur kundër asaj politike që jeton me shpifje
Kryeministri Edi Rama reagoi ashpër pas daljes nga Gjykata e Lartë, ku u zhvillua seanca e dytë në ngarkim të deputetit Edi Paloka, i akuzuar “për shpifje” nga kreu i qeverisë. Kryeministri e quajti ‘të turpshëm” qëndrimin e opozitës, përfaqësuesit e së cilës kërkuan pushimin e çështjes. “Dëgjuat nga fillimi deri në fund se me çfarë paturpësie, pasi molepset opinioni publik me akuza të rënda, konkrete, të drejtpërdrejta, vijnë këtu në gjykatë dhe kërkojnë të pushohet çështja se nuk kanë prova, por kanë opinione”, komentoi Rama.
“Ky është fundi i një force politike që pretendon të përfaqësojë qytetarët dhe komunikon me qytetarët, duke i dezinformuar në mënyrë të vazhdueshme, të qëllimshme dhe të vetëdijshme, në përpjekje për ta bërë Shqipërinë të duket e baltosur dhe sa më e ndyrë, duke ndotur gjithçka që iu del përpara dhe duke nxjerrë nga goja gjithçka që vjen erë. Turp”, tha kryeministri për mediat. Nga ana tjetër, kreu i grupit parlamentar të PD-së, Edi Paloka, i paditur nga z. Rama për shpifje, pas daljes nga seanca në Gjykatën e Lartë, akuzoi kryeministrin se po synon të legjitimojë inkriminimin e administratës shtetërore.
Kryeministri Edi Rama u paraqit të hënën, para Gjykatës së Lartë, ku nisi seanca e parë e gjykimit të kërkesë-padisë për shpifje ndaj deputetit, të PD-së, Arben Ristani. Kryeministri Rama, duke folur për mediat pas daljes nga Gjykata e Lartë, i konsideroi pretendimet e deputetit Ristani, shpifje që helmojnë publikun. “Nuk njoh akuza me emër partie, njoh akuzues që jetojnë si shpifës profesionist”, tha Rama. Për këtë arsye, Kryeministri Rama deklaroi se “është koha që të gjithë së bashku të bëjmë një betejë të paepur kundër kësaj historie shpifjesh që vazhdon prej vitesh, kundër kësaj politike që jeton me shpifje dhe çorodit opinionin duke turpëruar Shqipërinë dhe shqiptarët edhe në sytë e opinionit ndërkombëtar”, u shpreh Rama. Unë vetë, theksoi ai, do të bëj gjithçka kam në dorë për të dhënë një kontribut të frytshëm në këtë betejë mes Europës e mesjetës, mes të ardhmes e të shkuarës mes forcash e individësh që e shikojnë politikën për të bërë mirë, e forcash dhe individësh që politikën e shikojnë si mundësi për të përfituar e për të bërë keq. Rama u akuza pak javë më parë nga kreu i grupit parlamentar të PD-së, Paloka, dhe deputeti Ristani për lidhje me bandat.
als_Latn eng_Latn als_Latn als_Latn als_Latn als_Latn